ضلع اورنگی (ضلع کراچی غربی)

ضلع اورنگی (پرانا نام ضلع کراچی غربی)، پاکستان کے صوبہ سندھ میں کراچی ڈویژن کا ایک انتظامی ضلع ہے جو سنہ 1972ء کو تشکیل پایا۔ یہ ضلع شہر کے مغرب میں واقع ہے، اس ضلع کی کل آبادی مردم شماری پاکستان ۲۰۲۳ء کے مطابق چھبیس لاکھ اناسی ہزار تین سو اسی (2,679,380) افراد پر مشتمل ہے۔

 تاریخ 

سنہ 2000ء میں کراچی کے دوسرے اضلاع کی طرح ضلع کراچی غربی کو بھی ختم کر دیا گیا اور درج ذیل 5 قصبہ جات میں تقسیم کر دیا گیا:

 لیاری ٹاؤن
 سائٹ ٹاؤن
 بلدیہ ٹاؤن
 کیماڑی ٹاؤن
 اورنگی ٹاؤن

11 جولائی 2011ء کو سندھ حکومت نے ضلع کراچی غربی کو دوبارہ بحال کر دیا۔

2020ء میں، ضلع کیماڑی کو کراچی کے مغربی ضلع سے الگ کر دیا گیا۔ چنانچہ کیماڑی ٹاؤن، سائٹ ٹاؤن، بلدیہ ٹاؤن اور ماڑی پور ٹاؤن، ضلع کیماڑی کا حصہ بن گئے۔ لیاری ٹاؤن 2015ء میں ضلع کراچی (ضلع کراچی جنوبی) کا حصہ بنا دیا گیا تھا۔

2023ء میں سندھ حکومت نے ضلع کراچی غربی کا نام بدل کر ضلع اورنگی رکھ دیا۔

 شماریات آبادی 

زبانیں

مردم شماری پاکستان 2023ء کے مطابق ضلع اورنگی میں 1,484,395 افراد اردو/مہاجر، 653,129 پشتو، 130,596 پنجابی، 103,826 سندھی، 92,741 سرائیکی، 73,542 بلوچی، 64,030 ہندکو، 5,434 کشمیری، 19,374 براہوی، 772 شینا، 1,765 بلتی، 6,714 میواتی، 131 کالاشہ، 2,058 کوہستانی اور 40,873 افراد دیگر زبانیں بولتے ہیں۔

مذاہب

مردم شماری پاکستان 2023ء کے مطابق ضلع اورنگی میں اکثریتی مذہب اسلام ہے، جس کی تعداد 2,619,785 افراد پر مشتمل ہے۔ عیسائیت 50,192، ہندو 7,744، احمدیہ 361، شیڈول کاسٹ 105، سکھ 603، پارسی 222 اور دیگر 368۔

 ضلع اورنگی کی انتظامی تقسیم 

کراچی کے ضلع اورنگی میں کُل تین انتظامی ٹاؤن ہیں جو درج ذیل ہیں:

 مومن آباد سب ڈویژن (آبادی 1,081,753)

 منگھو پیر سب ڈویژن (آبادی 1,000,708)

 اورنگی سب ڈویژن (آبادی 596,919)

 یونین کمیٹی کی فہرست 

29 ستمبر 2022ء کو حکومت سندھ کی جانب سے جاری کردہ نوٹیفکیشن کے مطابق ضلع اورنگی کے موجودہ تین ٹاؤنز کے یونین کمیٹی اور ان کے نام درج ذیل ہیں:

1. منگھوپیر

شمارضلع میں شامل کونسل یونین کمیٹی کے نمبرٹاؤن میونسپل کارپوریشن میں یونین کمیٹی کے نام 1ٹی ایم سی منگھوپیر یوسی#01مائی گھاڑی2یوسی#02منگھوپیر3یوسی#03پختون آباد4یوسی#04سرجانی5یوسی#05یوسف گوٹھ 6یوسی#06رحیم گوٹھ 7یوسی#07KDA فلیٹ8یوسی#08بھٹی گوٹھ9یوسی#09خدا کی بستی10یوسی#10لیاری ایکسپریس وے ریسیٹلمنٹ پراجیکٹ  11یوسی#11حسن گوٹھ12یوسے#12گلشن معمار13یوسی#13ملا حسین بروھی14یوسی#14کواری کالونی 15یوسی#15MPR کالونی 16یوسی#16گبول کالونی

2. مومن آباد

شمارضلع میں شامل کونسلیونین کمیٹی کے نمبر ٹاؤن میونسپل کارپوریشن میں یونین کمیٹی کے نام1ٹی ایم سی مومن آباد یوسی#01فرید کالونی 2یوسی#02ہریانہ کالونی 3یوسی#03بسم اللہ کالونی4یوسی#04اسلام نگر5یوسی#05مومن آباد 6یوسی#06فرنٹیئر کالونی 7یوسی#07بنارس کالونی8یوسی#08پیرآباد9یوسی#09قصبہ کالونی 

3. اورنگی

شمارضلع میں شامل کونسل یونین کمیٹی کے نمبر ٹاؤن میونسپل کارپوریشن میں یونین کمیٹی کے نام 1ٹی ایم سی اورنگییوسی#01گلشنِ ضیاء2یوسی#02بے نظیر کالونی3یوسی#03مسلم نگر کالونی4یوسی#04جناح کالونی5یوسی#05اقبال بلوچ کالونی6یوسی#06نعیم شاہ بخاری کالونی7یوسی#07شاہ ولی اللہ نگر8یوسی#08داتا نگر

 انتخابی حلقے 

پاکستان کے عام انتخابات، 2024ء میں ضلع اورنگی (ضلع کراچی غربی) میں قومی اسمبلی کے لیے 3 حلقے مختص کیے گئے ہیں:

حلقہ این اے۔244 (ضلع کراچی غربی-I) منگھوپیر اور ملحقہ علاقے

حلقہ این اے۔245 (ضلع کراچی غربی-II) اورنگی اور ملحقہ علاقے

حلقہ این اے۔246 (ضلع کراچی غربی-III) مومن آباد اورنگی اور ملحقہ علاقے

زمرہ:ضلع کراچی غربی
زمرہ:ضلع ناظم آباد (ضلع کراچی وسطی)
زمرہ:ضلع کیماڑی
زمرہ:ضلع کورنگی
زمرہ:ضلع کراچی